b'\n_START_ARTICLE_\nLa vall del fugitiu\n_START_SECTION_\nArgument\n_START_PARAGRAPH_\nIndi de la tribu Paiute, Willie Boy torna a la seva regi\xc3\xb3 natal, a Calif\xc3\xb2rnia, per tal de casar-s\'hi amb la dona \xc3\xadndia que estima, Lola Boniface. El pare i els germans d\'aquesta s\'hi oposen categ\xc3\xb2ricament. En situaci\xc3\xb3 de leg\xc3\xadtima defensa, Willie Boy mata el pare de Lola i fuig amb ella. El x\xc3\xa8rif local, Cooper, es llan\xc3\xa7a a la seva persecuci\xc3\xb3 despr\xc3\xa9s hi renunciar\xc3\xa0 davant les dificultats i els problemes plantejats. Tanmateix, despr\xc3\xa9s de la mort d\'un vell amic del seu pare, reprendr\xc3\xa0 aquesta persecuci\xc3\xb3 fins al final.\n_START_SECTION_\nAn\xc3\xa0lisi\n_START_PARAGRAPH_\nWillie Boy \xc3\xa9s un western de car\xc3\xa0cter sociol\xc3\xb2gic. Les lleis del g\xc3\xa8nere gaireb\xc3\xa9 no hi s\xc3\xb3n presents: els indis ja no s\xc3\xb3n en el  sender de la guerra, els codis de comportament i de costums de vida del Far West - situat al comen\xc3\xa7ament del segle XX - s\xc3\xb3n canviants, els atributs i ni es diferencia la roba de cadascun dels pobles. La problem\xc3\xa0tica \xc3\xa9s m\xc3\xa9s aviat la de la integraci\xc3\xb3 dels pobles "native land" a l\'Am\xc3\xa8rica del futur. La desesperaci\xc3\xb3 de Willie Boy s\'alimenta d\'aquesta dificultat per v\xc3\xa8ncer els prejudicis i els reflexos racistes. En aquest sentit, la pel\xc2\xb7l\xc3\xadcula \xc3\xa9s extremadament moderna. Willie Boy no t\xc3\xa9 de cap manera la voluntat de barallar-se amb els blancs: no percep, a la llum dels fets concrets, cap futur real per al seu poble._NEWLINE_Willie Boy \xc3\xa9s una pel\xc2\xb7l\xc3\xadcula complexa que demana molta atenci\xc3\xb3 per captar tots els matisos, at\xc3\xa8s que els di\xc3\xa0legs s\xc3\xb3n minimalistes. Tracta de temes universals sense fer cap judici deixant a cada espectador la cura de reflexionar-hi. La seva bellesa pl\xc3\xa0stica \xc3\xa9s tal que les visions successives omplen la mirada i l\'esperit dels espectadors exigents._NEWLINE_En una visi\xc3\xb3 desposse\xc3\xafda i concentrada, per\xc3\xb2 no obstant aix\xc3\xb2 "farcida de detalls realistes que s\xc3\xb3n sovint fulgurants" (Bertrand Tavernier), la pel\xc2\xb7l\xc3\xadcula denuncia, amb una nitidesa extraordin\xc3\xa0ria, el dest\xc3\xad terrible d\'una part de la hist\xc3\xb2ria americana que, en el seu di\xc3\xa0leg \xc3\xbaltim, s\'expressa per la veu del x\xc3\xa8rif Cooper, assistint a la incineraci\xc3\xb3 de Willie Boy: "Digui\'ls que ja no tenim records." Aquesta frase recorda, de manera paradoxal, aquella, famosa, de L\'home que va matar Liberty Valance on es diu que, a l\'Oest americ\xc3\xa0, \xc3\xa9s la llegenda la que es publica i no la realitat. "John Ford \xc3\xa9s situat dins del mite, Mentre jo ho observo de l\'exterior", deia en resum Abraham Polonsky.\n_START_SECTION_\nAl voltant de la pel\xc2\xb7l\xc3\xadcula\n_START_PARAGRAPH_\nLa pel\xc2\xb7l\xc3\xadcula d\'Abraham Polonsky aborda el delicat problema de les Reserves \xc3\xadndies. Aquest aspecte de la hist\xc3\xb2ria dels Estats Units no havia estat tractat, de manera tan abrupta, des de la pel\xc2\xb7l\xc3\xadcula d\'Alan Crosland: Massacra, dirigida el 1934. Robert Aldrich, sovint a prop d\xe2\x80\x99Abraham Polonsky - ha col\xc2\xb7laborat amb ell a la pel\xc2\xb7l\xc3\xadcula \xe2\x80\x98\xe2\x80\x98 Force of Evil \xe2\x80\x98\xe2\x80\x98 - ho evo, al seu torn, el 1972, a \xe2\x80\x98\xe2\x80\x98Furor Apache\xe2\x80\x99\xe2\x80\x99.'